પુરુષપ્રધાન સમાજ વ્યવસ્થા એવી છે કે બહેનો ને યોગ્ય સ્વતંત્રતા મળતી નથી. ઘણી જગ્યાએ દીકરીઓને પ્રશ્ન પૂછવાનો કે પોતાનો મત રજૂ કરવાનો અધિકાર જ નથી. દીકરીઓને પ્રશ્ન પૂછતી કરવી.અલકાબેને જણાવ્યુ કે સમાજનું પ્રેશર ઓછું થાય .ભાઈઓ સંવેદનશીલ બને આ મુદ્દે તેમનું ઘડતર કરવું. રબારી સમાજમાં પરીવર્તન આવ્યું છે. તેમના સમાજના સીતાબેન, મેઘિબેન જેવી જાગૃત મહિલાઓએ પ્રશ્નો રજૂ કર્યા, બદલાવની શરૂઆત થઈ. વોર્ડ નં ૨માં બહેનોને પડતી મુશ્કેલીઓ, પ્રશ્નો, સામે એક વાત મામદ ભાઈએ જણાવી કે કોઈ પણ યુવા હોય તેને બેરોજગાર ન રહેવા દ્યો. નાનું પણ કોઈ પણ કામ કરતો થાય રોજી મેળવતો થાય એ જરૂરી છે. અન્યથા નવરો નખ્ખોદ વાળે એ ન્યાયે બેરોજગાર યુવક વ્યસની બને છે, શરૂઆત બીડી, સીગરેટ, ગુટકા, દારૂ અને પછી છેડતી આ બધા દૂષણો વધે છે.